དྲུང་ནས་དོན་རྡོར་བ་ལ་བསྟོད་པ། ༅།། ཤྲཱི་ཡ་སེསྟུ། དོན་དམ་ཡོད་པར་སྟོན་པའི་གྲུབ་མཐའི་ངག །ཇི་བཞིན་རྟོགས་པའི་མཁས་པའི་བློ་ཡི་ཁྱོན། །སྲང་རྡོ་ནོར་བུར་འཛིན་ལྟའི་རྨོངས་ཚོགས་ལ། །སྙིང་རྗེའི་སྤུ་ལོང་གཡོ་དེར་དད་པས་འདུད། །དོན་དམ་ལས་གཞན་ཀུན་རྫོབ་འཁྲུལ་བའི་ཆ། །ནམ་ཡང་ཡོད་མིན་རྨི་ལམ་བུ་སྐྱེས་ལྟར། །ལེགས་དགོངས་རྡོ་རྗེའི་གནས་བདུན་བྱམས་པའི་བཀའ། །ཇི་བཞིན་སྨྲ་བའི་དཔལ་དེར་དད་པས་འདུད། །དོན་དམ་ཀུན་རྫོབ་ཕན་ཚུན་འབྱེད་པའི་ཚེ། །ཡོད་མེད་སོ་སོའི་བཞེད་ངོ་ལ་དྲངས་ནས། །རྒྱུ་གཅོད་རྡོ་རྗེ་གཟེགས་མའི་རིགས་པ་ཡི། །གྲུབ་མཐའི་སྙིང་པོ་འཛིན་དེར་དང་བས་འདུད། །དོན་དམ་འཁྲུལ་མེད་ནམ་ཡང་མེད་མིན་ཞིང། །ཀུན་བརྟགས་འཁྲུལ་སྣང་གཏན་ནས་ཡོད་མིན་ཞེས། །རྡོ་ལ་རི་མོ་བྲིས་འདྲའི་རྗེས་དཔག་ལས། །ནམ་ཡང་གཡོ་བ་མེད་དེར་དང་བས་འདུད། །དེ་ལྟར་དོན་དམ་ཡོད་པར་ལེགས་གཟིགས་ཤིང། །ཀུན་རྫོབ་འཁྲུལ་པར་དགོངས་པའི་སྐྱེས་བུ་ལ། །ཡིད་ཆེས་བསྟོད་པའི་དགེ་བས་གདུལ་བྱའི་ཡིད། །རང་གཞུང་སྲ་བརྟན་རྡོ་རྗེ་འཛིན་གྱུར་ཅིག །ཚིགས་བཅད་རེ་རེར་མཚན་སྤེལ་ཏེ། གྲོལ་མཆོག་གི་བློ་མཚོ་ལས་སོ། །